# 太平公主与薛绍的二女儿万泉县主简介

来源：网络收集 更新时间：2022-07-07

*万泉县主（686年-710年），本姓薛氏，河东汾阴（今山西省万荣县）人。唐高宗李治和武则天外孙女，卫尉卿薛绍和镇国太平公主第二女。万岁通天二年（11岁），出嫁员外郎豆卢*

万泉县主（686年-710年），本姓薛氏，河东汾阴（今山西省万荣县）人。唐高宗李治和武则天外孙女，卫尉卿薛绍和镇国太平公主第二女。万岁通天二年（11岁），出嫁员外郎豆卢光祚，受封万泉县主，生下儿子豆卢建。唐中宗复位，赐实封三百户，随从丈夫豆卢光祚治理丹州、坊州和延州。唐睿宗景云元年，病逝于延州，时年二十四岁。

**人物生平**

《大唐故万泉县主薛氏墓志铭并序》县主姓薛氏，河东汾阴人，镇国太平长公主之第二女也。沔水朝宗，（薛侯）会诸侯而为长；（田文）穆陵居相，致群客而称贤，故其礼乐旗常，钟鼎玉帛。联华叠懿，辉耀图史。曾祖怀昱，司卫卿、绛卫二州刺史、河东侯。敏识端雅，素风简旷。人望国华，载在缣竹。祖瓘，尚城阳公主，驸马都尉、奉宸将军。神宇恢杰，高标朗秀。达学成盘，通才应物。父绍，驸马都尉、散骑常侍、右武卫将军、平阳县开国子。玉润金清，凝脂点漆。识明政要，理洞玄微。

县主禀淑真之灵，资瓌宝之粹。生而凝贵，幼则柔嘉。骞鸿龙之娴婉，穆芝菜之贞秀。翠帷珠缀，彩丽韬华。兰膏铅泽，珍芳褫妙。色受神会，惠间发於初孩；目领心传，听识扬於将丱。颂椒状柳之敏，遇律斯融；弹丝捻箫之妍，旋宫莫滞。

年十一，有行於豆卢氏。 环佩有节，鞪悦有文。巾栉不偷，匜盥不懈。贵而逮下，攀樛木以自持；和以秉柔，咏葽草而为诫。至於碧楼初蔼，银庭始彻。妙唱徐吟，驻迟光於绮榭；商弦暂拊，弄清月於华轩。则雅而不流，靖以知禁。加以节励清玉，志邈高云。思入纤徽，艺兼巧妙。裁红剪以，晔若春林。缛黛缵朱，粲成赮锦。故振振公族，咸贵慕焉。则天皇后嘉其嫔则，锡以崇号，封万泉县主。孝和皇帝（李显）中兴之后，加食实封三百户。豆卢君作藩近甸，县主义在从人。方将和鸣椅梧，靖友琴瑟，茹英早落，碧树先秋。年廿四，景云元年八月廿一日，遘疾，终於延州官舍。呜呼哀哉！瑶华琼敷，绝代独立。鱼轩凤吹，希宝群资。而方春霣霜，光阴不借。诗人所以哀窈窕、思贤才。楚老泣其兰芳，阮公（阮籍）恸其邻子，将有以也。长公主钟情淑惠，恸结音弦。感千秋於七旬，伤百龄於一别。心摇垄树，靡日不思。望绝夭桃，中年永隔。是凄行路，矧在慈亲。以其年十一月廿五日，归葬於咸阳县洪度川之礼也。乃缵述贤懿，旌纪遗芳，彤琯有炜，玄石无忘。其词曰：

邕邕鸣凤翔高椅，婉婉游龙曜天池。贞姿彩章代莫拟，明心闲态从所宜。开缄发笥裁靡妙，弹商激徵吹参差。珠帷宝帐坐生孽，春霜夏雪销桂枝。桃华灼灼钟贵念，棘心夭夭伤永离。玉彦颜秀色翳泉壤，遗芳余懿旌在斯。壮武将军、上护军豆卢欣期书。

本文档由028GTXX.CN范文网提供，海量范文请访问 https://www.028gtxx.cn